ค่ะ!!มีสามีใหม่ๆฉีดยาคุมได้4-5ครั้ง 3เดือนต่อเข็ม แต่พอเลิกฉีดเปลี่ยนมาเป็นกินยาคุมแบบ21เม็ดแทน ทานเกือบจะปีแล้วทำไหมประจำเดือนยังไม่มาเลย ช่วยแนะนำหน่อยค่ะ หรือรับประทานยาคุมยี่ห้ออื่นหรือยังไง อยากเป็นประจำเดือนค่ะ
สวัสดีค่ะ การที่ประจำเดือนยังไม่มา อาจเกิดจาก1. การทานยาไม่ถูกต้อง ในบางรายอาจทานต่อเนื่อง 21 เม็ดแล้วไม่ได้เว้น 7 วัน แล้วทานแผงใหม่ต่อ ประจำเดือนก็ย่อมจะไม่มา2. เป็นผลต่อเนื่องจากยาฉีดคุมกำเนิดและยาทานคุมกำเนิด ซึ่งไปทำให้เยื่อบุโพรงมดลูกฝ่อบางลง จึงไม่มีประจำเดือนไหลออกมา ซึ่งก็ไม่ได้อันตรายแต่อย่างใด3. เกิดพังผืดในมดลูก จากการเคยมีมดลูกอักเสบสำหรับการตั้งครรภ์ ไม่น่าเป็นสาเหตุ เนื่องจากประจำเดือนได้ขาดหายไปเกือบ 1 ปีแล้วหากต้องการให้ประจำเดือนมา อาจต้องหยุดทานยาคุมกำเนิด และรอให้รังไข่กลับมาทำงานเป็นปกติ แต่หากยังไม่พร้อมที่จะตั้งครรภ์ ควรทานยาคุมกำเนิดต่อ ซึ่งอาจลองเปลี่ยนยี่ห้อยาคุมกำเนิดดูก็ได้ค่ะ